Simone Weil

Simone Weil (prenunciáu /simɔn vɛj/; París, 3 de hebreru de 1909 - Ashford, 24 d'agostu de 1943) hue una filósofa, ativista pulítica i mística francesa. Holmó parti dela Coluna Durruti duranti la guerra cevil española i perteneció ala Resistencia francesa duranti la Segunda Guerra Mundial. Dexó abondantis testus filosóficus, políticus i místicus. Albert Camus la descrevió comu "l'únicu gran espíritu del nuestru tiempu".

 Biografía 
Simone Weil nació nel senu d'una familia judía enteletual i laica: el su pairi era un meicu nombráu i el su ermanu mayol, André Weil, un matemáticu consideráu. Estudió filosofía i literatura crássica, i hue aluna d'Alain (Émile Chartier). Alus dezinuevi añus engressó, cona calificación más alta, seguía por Simone de Beauvoir, ena Escuela Normal Superiol de París. Se graduó alus ventidós añus i esmençó la sua carrera docenti en diversus licéus (Le Puy-en-Vlay, Auxerre i Roanne)

Categoría:Mugeris
Categoría:Filósofus